Държавен вестник, бр. 82, 2015 г., стр. 43

БРОЙ  82	
Д Ъ Р Ж А В Е Н  В Е С Т Н И К 	
СТР.  43  
опазване на биологичното разнообразие, 
постоянство и относителна равномерност 
на ползването.
(2) Планирането на горскостопанските 
дейности включва определянето на: насоки-
те за стопанисване – възобновяване и/или 
отглеждане; залесяването и естественото въз-
обновяване на горите; дейностите за защита 
срещу ерозия и свлачища; дейности за защита 
на горските територии от болести, вредители 
и други повреди; определяне на обема на 
ползване на дървесина и недървесни горски 
продукти, както и изграждането и ремонта 
на пътища, сгради и други съоръжения, оп-
ределяне на необходимостта от провеждане 
на мероприятия в граничната зона на серви-
тутите на електропреносната мрежа и други 
дейности, когато това се изисква с нормативен 
акт или със заданието.
(3) Планирането на дейностите по ал. 2 се 
извършва въз основа на анализа на резулта-
тите от проучването на природните условия, 
досегашното стопанисване и ползване на гор-
ските ресурси, областния план за развитие на 
горските територии, общинските планове за 
развитие, както и съществуващите други пла-
нове, програми, схеми и определени стандарти 
за устойчиво управление на горскостопанската 
единица съгласно приложение № 20.
(4) Планирането на горскостопанските 
дейности за идентифицираните типове горски 
местообитания се извършва съгласно система-
та от режими, мерки и стандарти за устойчиво 
управление на горскостопанската единица за 
стопанисване на горите в Натура 2000, раз-
работени по чл. 4, ал. 1, т. 2 от наредбата по 
чл. 101, ал. 3 от Закона за горите и съобразно 
резултатите от оценката на благоприятното 
им природозащитно състояние.
(5) В насажденията, определени и отделени 
за осигуряване на гори във фаза на старост, 
не се планират и провеждат горскостопански 
дейности и добив на дървесина освен в случа-
ите на големи природни нарушения на площ, 
по-голяма от 30 % от съответната площ на 
гората във фаза на старост.
(6) Планираният обем на ползване от въз-
обновителни сечи е в рамките на утвърдените 
норми за съответните стопански класове, 
производствени групи и видове гори, а на 
отгледните и санитарните сечи – в зависимост 
от състоянието на насажденията.
(7) Планирането на горскостопанските дей-
ности в защитените зони по чл. 6, ал. 1, т. 1 
и 2 от Закона за биологичното разнообразие 
се извършва съгласно системата от режими и 
мерки за стопанисване на горите в тях.
(8) Планирането на горскостопанските 
дейности в горите, попадащи в защитените 
територии и защитените зони по чл. 3 от 
Закона за биологичното разнообразие, се 
съобразяват с режимите, определени със 
съответните специални закони, заповедите 
за тяхното обявяване и плановете им за уп-
равление.
(9) В горски местообитания, в които при-
родозащитното състояние е оценено като 
неблагоприятно, планирането на дейности е 
насочено към постигане на тяхното благопри-
ятно природозащитно състояние.
(10) Планираните дейности се отразяват в 
таксационните описания.
Чл. 76. (1) Насоките на стопанисване се пла-
нират като отгледни, възобновителни, селек­
ционни, технически и сечи за трансформация 
в съответствие с изискванията на наредбата 
по чл. 101, ал. 3 от Закона за горите.
(2) Конкретният вид сеч се определя в 
съответствие с изискванията на наредбата по 
чл. 101, ал. 3 от Закона за горите от лицата, 
регистрирани по чл. 235 от Закона за горите, 
които са ангажирани с изпълнението на съот-
ветните горскостопански план или програма.
(3) Сечите по ал. 2 се съобразяват с насоките 
на стопанисване съгласно приложение № 5.
(4) За всяко насаждение с планираната 
насока на стопанисване се определя и допус-
тимият размер на ползване.
(5) При определяне интензивността на 
отгледните сечи може да се използва опти-
малната кръгова площ по указанията, дадени 
в приложение № 5.
Чл. 77. (1) Общият размер на ползването 
на дървесина за горскостопанската единица 
се посочва по стопански класове и по видове 
гори.
(2) Нормата на ползване на дървесина от 
горите в рамките на всеки стопански клас, 
включително за условните стопански класове, 
установени в горите със защитни и специ-
ални функции, се представя по насоки на 
стопанисване, по видове гори, група гори и 
по категории гори съгласно приложение № 21.
(3) Нормата на ползване от възобнови-
телни сечи в горите със стопански функции 
се определя по формулни методи за всеки 
високостъблен стопански клас и като сечище 
по състояние – в останалите случаи.
(4) Въз основа на изчислените норми на 
ползване от възобновителни сечи по формул-
ните методи, предвидени в приложение № 21, 
и на съответни разчети, свързани с подобря-
ване на възрастовата структура на горите, се 
определя оптимална норма на ползване при 
сечищната форма на стопанството.
(5) При определяне на нормата на ползване 
по формулните методи за всеки горскостопан-
ски план се прави обосновка за приетата норма 
на ползване на база на изчислените норми 
на ползване общо за всички гори, предмет 
на горскостопанския план, и отделно само за 
горите със стопански функции.